**Čo potrebuje dieťa do materskej školy**

Na čo myslieť a na čo nezabudnúť pri príprave potrieb pre Vaše dieťa pre nástupom do materskej školy?

**Hygienické potreby:**

* hygienické vreckovky do vrecka i do skrinky
* pohárik, zubnú kefku, zubnú pastu
* 2 ks rúška na tvár

Papierové utierky, uteráčiky, hrebene, toaletný papier, mydlo,... nosiť netreba, všetko máme pre deti pripravené.

V čase COVIDU - 19 dajte, prosím, dieťaťu **nápoj do podpísanej fľašky** a odovzdajte ju v triede. Dieťa sa bude môcť kedykoľvek z nej napiť.

Spolu s fľaškou si dieťa môže priniesť ráno do triedy **podpísanú krabičku s pokrájaným ovocím**. Bude si môcť zamaškrtiť podľa svojej vôle.

**Oblečenie:**

* uzavreté papučky
* pyžamko
* náhradné oblečenie pre prípad pocikania, obliatia,...
* deti staršej triedy úbor na cvičenie – tričko, krátke nohavice, ponožky
* oblečenie do sychravého počasia - gumáčky, nepremokavú bundu.

Vrecúška na úbor nosiť nemusíte, tie taktiež máme pripravené.

**Prosíme Vás, označte všetky veci dieťaťa jeho menom, aby nedošlo k zámene,** pretože viaceré deti majú rovnaké papučky, pyžamká, zubné kefky, fľašky, ...

Oblečenie pre deti je najvhodnejšie pohodlné – tepláčiky, legíny, sukienky na gumu. Príliš komplikované oblečenie sťažuje deťom prezliekanie a oberá o čas.

Ak má dieťa obľúbenú plyšovú hračku alebo vankúšik na spanie, môže ho mať pri spinkaní aj v škôlke.